27. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Χ.Δ.12457 της 2/11 Δεκ. 1976 (ΦΕΚ Β΄1491) Περί συμπληρώσεως της διαδικασίας πληρωμών εκ λογ/σμών δημ. επενδύσεων εχόντων ως διαχειριστήν Νομ. Πρόσωπον Δημ. Δικαίου ή Δημ. Οργανισμόν ή Δημ. Επιχείρησιν. Έχοντες υπ’ όψιν: α)Τας διατάξεις του Ν. 2212/22.9.52 (ΦΕΚ 266/ Α/25.9.52). β)Την υπ’ αριθ. 32965/23.5.53 απόφασιν ημών (ΦΕΚ 128/Β/8.6.53), περί της διαδικασίας πληρωμών εσωτερικού δημοσίων επενδύσεων υπό Νομικών Προσώπων Δημοσίου Δικαίου και λοιπών Δημοσίων Οργανισμών και Επιχειρήσεων απολαμβανόντων διοικητικής και οικονομικής αυτοτελείας, του τρόπου δικαιολογήσεως ως και εμφανίσεως των πληρωμών τούτων εις τον προϋπολογισμόν του Δημοσίου, των Νομ. Προσώπων κ.λπ.  Σελ. 126,772(β) Τεύχος 634-Σελ.84 γ)Το άρθρον 5 της υπ’ αριθ. 39410/30.6.53 αποφάσεως ημών (ΦΕΚ 167/Β/31.7.53) περί της διαδικασίας πληρωμών εξωτερικού δημοσίων επενδύσεων κ.λπ., ως ανωτέρω.  δ)Την υπ’ αριθ. ΧΔ 3600/20.3.76 απόφασιν ημών (ΦΕΚ 455/Β/6.4.76) περί συμπληρώσεως της ως άνω υπ’ αριθ. 32965/23.5.53 ομοίας.  ε)Το υπ’ αριθ. 56642/1197/7.10.76 έγγραφον του Υπουργείου Βιομηχανίας και Ενεργείας.  στ)Το γεγονός ότι υπό των κανονισμών οικονομικής λειτουργίας ενίων Δημοσίων Οργανισμών ή επιχειρήσεων, εκτελούντων έργα ή μελέτας κ.λπ. δημοσίων επενδύσεων, δεν προβλέπονται χρηματικά εντάλματα πληρωμής αλλ’ έτεροι χρηματικοί τίτλοι εις την θέσιν τούτων.  ζ)Την ανάγκην συμπληρώσεως της σχετικής διαδικασίας, προς απρόσκοπτον εκτέλεσιν του Προγράμματος Δημοσίων Επενδύσεων, αποφασίζομεν: Την συμπλήρωσιν των εν προοιμίω της παρούσης μνημονευομένων προγενεστέρων αποφάσεων ημών, δια της προσθήκης εις α σημεία του κειμένου των αναφέρονται χρηματικά εντάλματα πληρωμής ή προπληρωμής των Νομικών Προσώπων Δημοσίου Δικαίου ή Δημοσίων Οργανισμών και Επιχειρήσεων, της φράσεως «ή ετέρων χρηματικών τίτλων πληρωμής ή προπληρωμής, προβλεπομένων υπό του οικείου κανονισμού οικονομικής λειτουργίας του».  Ο ρηθείς χρηματικός τίτλος θα χρησιμοποιήται κατά την διαδικασίαν των ως άνω αποφάσεων τουτέστιν ουχί δια την ενέργειαν αυτής ταύτης της πληρωμής εσωτερικού ή εξωτερικού (αύτη θα πραγματοποιήται πάντοτε δι’ επιταγής υπέρ του δικαιούχου εις βάρος του λογαριασμού δημ. επενδύσεων ή εντολής εις συνάλλαγμα προς την Τράπεζαν της Ελλάδος, κατά περίπτωσιν) αλλά δια την εμφάνισιν, συμψηφιστικώς, της πληρωμής εις τον προϋπολογισμόν ή την χρηματικήν διαχείρισιν των Νομικών Προσώπων ή Δημοσίων Οργανισμών και Επιχειρήσεων. Ανάλογος, προς την ανωτέρω, συμπλήρωσιν επέρχεται και επί πάσης ετέρας αποφάσεως, παραπεμπούσης εις τας εν προοιμίω της παρούσης αναφερομένης ομοίας. Η παρούσα δημοσιευθήτω δια της Εφημερίδος της Κυβερνήσεως.  25.Β.δ.25-27 Δημόσιες Επενδύσεις 